JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Templimägi kogu maailma tulipunktis
Iisraelis keelustatakse Palestiina lipud
Netanyahut tahetakse rahuvahendajaks
Netanyahu uut valitsust on tabanud ulatuslik rahvusvaheline hukkamõist
seoses minister Ben-Gviri visiidiga Templimäele umbes nädala eest.
Nii USA, Euroopa Liit kui Inglismaa on visiidi hukka mõistnud
kui status quo ehk valitseva olukorra vastasena.
Araabia Ühendemiraatide ja Hiina esitatud ametliku palve järel
tahab ÜRO Julgeolekunõukogu kutsuda kokku kriisiistungi,
arutamaks intsidenti, mis ajas raevu ka palestiinlaste alad.
Itamar Ben-Gvir, kes on kaua kaitsnud juutide õigusi
sellele judaismi ülimale pühapaigale,
kõndis 2. jaanuaril mõne hetke, täpsemalt 13 minutit Templimäel.
Ta ei sisenenud al Aqsa mošeesse nagu palestiinlased väitsid.
Sündmus langes kokku juudi kalendris 10. teevetikuu päevaga,
kui meenutatakse iidse Baabüloni piiramisrõngast Jeruusalemmas,
mis viis kunagi esimese, nn Saalomoni templi hävinguni
ja on ka rahvuslik paastupäev.
Valitseva praktika
ja peaaegu 30 aasta eest Jordaaniaga sõlmitud rahuleppe järgi
on moslemeil õigus Templimäel palvetada,
kuid sama õigus kiideti piiratud vormis heaks ka juutidele ja kristlastele.
Palestiinlased on hiljem selle poole unustanud
ja peavad kogu paika üksnes islamile kuuluvaks pühapaigaks.
Minister Ben Gviri käik korraldati
julgeoleku- ja politseiametnikega peetud analüüsi järel,
ja sel oli ka peaministri heakskiit.
Erinevalt väidetest ei rikkunud see kuidagi valitsevat status quod,
tõdeti peaministri kantseleist.
Juutide käigud Templimäele pole iseenesest midagi,
mis kedagi ärritaksid või muudaksid nn status quod.
See on vaid retoorika,
mille palestiinlased on viimastel kümnenditel omaks võtnud
ja mida harrastab Hamas, tõdeti kantseleist.
Nad peavad end Jeruusalemma islami pühapaikade valvureiks,
kuigi see on ametlikult antud Jordaania Hašimiidi kuningriigile.
Iisraeli ministrid ning ka tavalised juudid ja kristlased
on käinud viimased kümnendid Templimäel pea regulaarselt,
nii et Ben-Gviri visiiti mäele tuleb näha teiste kriteeriumide valguses.
Templimäe aktivistide grupp nimega Return to the Mount
ehk Naasmine mäele alustas lobitööd Iisraeli valitsuses
juutide õiguste suurendamiseks Jeruusalemma pühapaigal
kohe pärast sisejulgeolekuministri Itamar Ben-Gviri visiiti.
Mainitud rühmitus, mis toetab juutide pääsu laiendamist Templimäele,
ütles siiski, et Ben Gviri visiit julgustas neid ja nad loodavad nüüd,
et äsja ametisse nimetatud minister
nõustub nende palvega tänavu kevadel Templimäel paasaohver tuua.
Nende sõnul ei tohiks Iisraeli valitsuse ministri visiit jätta muljet,
nagu käidaks seal otsekui salaja.
See tulnuks korraldada punase vaibaga
ja Iisraeli vägede saatel, mitte varaste kombel öösel.
Ben Gviri visiit toimus varahommikul kell 7.
Omaan, keda peeti järgmiseks Aabrahami lepingute allakirjutajaks,
on nüüd kriminaliseerinud suhted Iisraeliga.
Ekspertide sõnul on Pärsia lahe maal
olnud kaua Jeruusalemmaga naaberriikidest lähedasemad suhted,
kuid nüüd pöördutakse tõenäoliselt uuesti Netanyahu valitsuse vastu,
püüdes nii Iraani vaigistada.
Reedel, vaid kolm päeva pärast minister Gviri visiiti Templimäele,
hääletas riigi parlament kõigi suhete või läbikäimise
kriminaliseerimise poolt sionistliku entiteediga.
Kuigi täpseid detaile ei avaldatud,
hakatakse uut seadust ulatuslikult rakendama.
Omaani parlamendi aseesimees Yaqoub Al-Harithi
ütles seaduseelnõu kohta Omaani uudistetoimetuse WAF teatel,
et olgu tegu tehnilise, kultuurilise, majandusliku või spordikoostööga -
see kõik katkestatakse.
Tegu on äärmiselt olulise tagasilöögiga Netanyahu valitsusele,
sest vaid mõne nädala eest
hääletas Omaan suhete taastamise poolt Iisraeliga.
Selles kontekstis oli minister Gviri tegu araabiamaade seisukohast
rohkem kui vaid mööduv reaktsioon.
Jätkame Templimäe kuumade meeleoludega,
sest nüüd nõuab ka USA, et Iisrael jätkaks Templimäe suhtes
islamit ja palestiinlasi soosivat poliitikat.
Hoides nii palestiinlaste poole, nõuab Joe Bideni valitsus nüüd reaalselt,
et Iisrael harrastaks judaismi ülimas pühapaigas
antisemiitlikku, rassistlikku, diskrimineerivat ja ebaõiglast
"ainult moslemeile" mõeldud status quo poliitikat.
Seda sellest hoolimata,
et Templimäel seisid nii esimene kui teine juutide tempel,
mis asusid selles kohas ca 1600 aastat
enne islami nimelise usundi turule tulekut ja sama kaua enne seda,
kui moslemid sinna esimese mošee ehitasid.
Selle asemel, et seista vastu
sellele vastuvõetamatule, antisemiitlikule diskrimineerimisele,
mõistab Bideni valitsus täiesti vääralt
Iisraeli sisejulgeolekuministri Itamar Ben-Gviri hukka selle eest,
et ta kõndis varahommikul paar hetke juutide ülima pühapaiga serval.
Valge Maja esindaja avalduses kõlas sarnane suund
terrorismi toetava Palestiina omavalitsusega, kes väitis eksitavalt,
et Ben-Gviri visiit oli provokatsioon ja rünnak al-Aqsa mošee vastu.
Vastuseks Mahmoud Abbasi Iisraeli-vastasele tegevusele ÜROs
kehtestab Netanyahu valitsuse julgeolekukabinet PO-le
Abbasi vastava tegevuse järel uued sanktsioonid.
Esmalt konfiskeeriti 139 miljonit seeklit maksuraha,
mida Iisrael PO heaks kogub ja eraldab need
palestiinlaste terrorirünnakuis hukkunud iisraellaste peredele
vastavate kohtuasjade alusel.
Vahendeid peetakse kinni
kompensatsioonideks ka teistele terrorismiohvritele,
ning ka terroristidele nn taparahade maksmiseks mõeldud summad.
Samamoodi külmutatakse Läänekaldal kogu ehitamine,
kui selgus, et ka EL toetab palestiinlaste illegaalset ehitustööd.
Julgeolekukabineti hääletus tähendas sellega olulist lahknevust
eelmise valitsuse poliitikast,
mis püüdis Palestiina omavalitsust igati toestada, kuna kardeti,
et selle kokkuvarisemine vaid tugevdaks
palestiinalste äärmusrühmitusi nagu Hamas ja Islamidžihaad.
Iisraeli valitsus vastab nüüd palestiinlaste tegevusele samaga
ja keelustab Palestiina lipud avalikes ruumides.
Peaminister Netanyahu on juba varem süüdistanud
valitsusvastaseid meeleavaldajaid PO toetamises
ja keelas ära Palestiina lippude heiskamise.
Sisejulgeolekuminister andiski eelmisel pühapäeval korralduse,
et politsei eemaldaks kõikjal avalikes paikades lehvinud Palestiina lipud.
On arusaamatu, et seaduserikkujad lehvitavad terrorirühmituse lippe,
õhutavad ja julgustavad terrorismi, tõdes minister Ben-Gvir meediale.
Sõnavabadus ei ulatu samastumiseni terrorismi ja nendega,
kes tahavad kahjustada meie riigi kodanikke ja sõdureid, jätkas ta.
Pole õige, et meie maal võivad esineda vabalt sellised,
kes võrdlevad justiitsminister Yariv Levinit natsidega.
Ega ka sellised, kes hüüavad tänavail
"vabastage Palestiina sionistide koloniaalvõimust."
Uus minister Bezalel Smotrich aga tõdes,
et Palestiina omavalitsuse olemasolu ei oma mingit loogikat,
kui see toetab terrorismi.
Iisrael külmutas pühapäeval passi,
mis hõlbustas PO välisministri Riyad al-Maliki tegevust Läänekaldal.
Omavalitsus peab nüüd otsustama, kas tahetakse jätkata olemasolu,
ja kui tahetakse, tegeletakse oma Juudas ja Samaarias elavate
araabia kodanike tegelike vajadustega ja lõpetatakse terrorismi harrastamine.
Alternatiiviks on, et ei taheta eksisteerida
ja naastakse pigem olukorda, kus ollakse avalikult Iisraeli vaenlased,
rääkis rahandusminister Smotrich.
Urkaina presidendi Zelenskõi nõuniku Mykhailo Polodyaki sõnul
võiks Iisraeli peaminister Benjamin Netanyahu
olla tõhusaks vahendajaks Kiievi ja Moskva vahel.
Ta rääkis Iisraeli televisioonile, et äsja ametisse naasnud peaminister
mõistab täpselt tänapäeva sõdade ja ka leppimise olemust.
Idee näib olevat taastada Iisraeli eelmise valitsuse ajal
nurjumisega lõppenud katse sõda lõpetada.
Ekspeaminister Naftali Bennett püüdis eelmisel kevadel
mitu nädalat vahendajaks olla ja käis isegi Moskvas.
Bennett ei suutnud siiski rahuvõimalusi realiseerida
ja otsustas lõpuks ponnistustest loobuda,
samal ajal, kui tema koalitsioon kokku varises.
Netanyahu kantseleist öeldi,
et peaministrit paluti vahendajaks Zelenskõi ja Putini vahel juba siis,
kui ta veel opositsioonijuht oli,
kuid palved edastati toona ametis olnud valitsusele.
Netanyahu mainis detsembris, et neid pakkumisi võib uuesti tulla,
kuid ei öelnud, kas ta neile ka tähelepanu pööraks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee